ବେଆଇନ ପଥର ଫୁଟା ବନ୍ଦ ଦାବିରେ ଧାରଣା\nବୁଗୁଡ଼ା,୮।୨(ଡି.ଏନ.ଏ.)-ବୁଗୁଡ଼ା ତହସିଲର ବିଭିନ୍ନ ପାହାଡ଼ରେ ବେଆଇନ ପଥର ଫୁଟା ଯାଉଥିଲେ ମଧ୍ୟ ଏହାକୁ ରୋକିବାକୁ ପ୍ରଶାସନ ସକ୍ଷମ ହେଉନାହିଁ। ଏ ନେଇ ସାଧାରଣରେ ଅସନ୍ତୋଷ ପ୍ରକାଶ ପାଉଛି। କରଚୁଲି ନିକଟ ପାହାଡ଼ରେ ବେଆଇନ ବ୍ଲାଷ୍ଟିଂ କରାଯାଉଥିବା ପ୍ରତିବାଦରେ ଗୁରୁବାର ଗ୍ରାମବାସୀ ତହସିଲ ସମ୍ମୁଖରେ ଧାରଣା ଦେଇଛନ୍ତି।\nବେଆଇନ ପଥର ଫୁଟା ବନ୍ଦ ଦାବିରେ ଧାରଣା\t February 8th, 17:22 PM February 8th, 17:22 PM\nବୁଗୁଡ଼ା,୮।୨(ଡି.ଏନ.ଏ.)-ବୁଗୁଡ଼ା ତହସିଲର ବିଭିନ୍ନ ପାହାଡ଼ରେ ବେଆଇନ ପଥର ଫୁଟା ଯାଉଥିଲେ ମଧ୍ୟ ଏହାକୁ ରୋକିବାକୁ ପ୍ରଶାସନ ସକ୍ଷମ ହେଉନାହିଁ। ଏ ନେଇ ସାଧାରଣରେ ଅସନ୍ତୋଷ ପ୍ରକାଶ ପାଉଛି। କରଚୁଲି ନିକଟ ପାହାଡ଼ରେ ବେଆଇନ ବ୍ଲାଷ୍ଟିଂ କରାଯାଉଥିବା ପ୍ରତିବାଦରେ ଗୁରୁବାର ଗ୍ରାମବାସୀ ତହସିଲ ସମ୍ମୁଖରେ ଧାରଣା ଦେଇଛନ୍ତି। ଅନ୍ୟପକ୍ଷରେ କୁଣ୍ଡାଖାଇ ପାହାଡ଼ରେ ମଧ୍ୟ ବିସ୍ଫୋରକ ବ୍ୟବହାର କରି ପଥର ଫୁଟାଯାଉଥିବା ସମ୍ପର୍କରେ କାନସୁକା, ଗୁଡ଼ିପଲ୍ଲୀ ଓ କୁଞ୍ଜବନ ଗ୍ରାମବାସୀ ଗତ ସପ୍ତାହରେ ତହସିଲଦାର ଓ ଜିଲାପାଳଙ୍କ ନିକଟରେ ଲିଖିତ ଅଭିଯୋଗ କରିଥିଲେ। ବାରମ୍ବାର ଗ୍ରାମବାସୀ ପଥର ଫୁଟାକୁ ବିରୋଧ କରି ଆସୁଥିଲେ ମଧ୍ୟ ପ୍ରଶାସନ ପକ୍ଷରୁ କୌଣସି ପଦକ୍ଷେପ ନିଆଯାଉନାହିଁ। କରଚୁଲି ଅଞ୍ଚଳର ଗହନପଲ୍ଲୀ ଓ ଭାବସର ପାହାଡ଼ରେ ପଥର ଫୁଟା ଯାଉଥିବାରୁ ଧନଜୀବନ ଓ ବନ୍ୟପ୍ରାଣୀଙ୍କ ପ୍ରତି ବିପଦ ଆଶଙ୍କା ଲାଗି ରହୁଛି। ଏ ନେଇ ୭ ଦିନ ପୂର୍ବେ ପ୍ରଶାସନକୁ ନିକଟରେ ଅଭିଯୋଗ କରାଯାଇଥିଲେ ମଧ୍ୟ ପଦକ୍ଷେପ ନିଆଗଲାନି। ତେଣୁ ଗ୍ରାମବାସୀ ଗୁରୁବାରଠାରୁ ତହସିଲ ସମ୍ମୁଖରେ ଧାରଣାରେ ବସିଛନ୍ତି। ଏ ସମ୍ପର୍କରେ ଜିଲାପାଳ, ଏସପି, ଭଞ୍ଜନଗର ଉପଜିଲାପାଳ, ଏସଡିପିଓ, ବୁଗୁଡା ତସହିଲଦାର, ଥାନାଧିକାରୀ ଓ ପ୍ରଦୂଷଣ ନିୟନ୍ତ୍ରଣ ବୋର୍ଡ ସଚିବ, ଭୁବନେଶ୍ୱରଙ୍କୁ ମଧ୍ୟ ଅବଗତ କରାଯାଇଛି। ପ୍ରଶାସନ ପକ୍ଷରୁ କୌଣସି ପଦକ୍ଷେପ ନିଆ ନ ଗଲେ ଧାରଣା ଜାରି ରହିବ ବୋଲି ଗ୍ରାମବାସୀ କହିଛନ୍ତି।
